L'autisme contempla un ampli espectre de persones i nivells de funcionament, així doncs, pròpiament l'autisme no hauria de ser una dificultat per cursar estudis universitaris, però quan la persona amb autisme té dèficits cognitius i intel·lectuals associats, s'haurà de valorar juntament amb ella si l'itinerari universitari és l'opció més adequada. Dit això, cada persona amb TEA presenta unes necessitats, interessos, fortaleses i habilitats diferents i específiques que han de tenir-se presents a l'hora de triar una carrera universitària. L'èxit dependrà, en part, d'aquest aspecte. Així que, un primer pas ha de consistir en la identificació d'aquestes fortaleses i habilitats. Posteriorment, en el transcurs dels cursos acadèmics, és possible que sigui necessari comptar amb adaptacions curriculars per superar possibles obstacles derivats de la condició autista, que puguin suposar una interferència rellevant per a la consecució d'èxits acadèmics.\r | Sí, clar. En principi, si una persona amb autisme no té comorbiditats associades que li ho dificultin, no hauria de tenir problemes extrems per superar els seus estudis o aconseguir qualsevol cosa que es proposi, inclosa una carrera universitària, una feina o tenir una vida plena. Fins i tot amb algunes comorbiditats de l'espectre, com l'ansietat i la depressió, també és possible complir aquest objectiu.\r\r